2011.gada 28.septembrī Rīkojums Nr. 494

Rīgā (prot. Nr. 55 13.§)

Par valsts sabiedrības ar ierobežotu atbildību "Latvijas Valsts mērnieks" pamatkapitāla daļu pārdošanu

1. Saskaņā ar likuma "Par valsts un pašvaldību kapitāla daļām un kapitālsabiedrībām" 118.panta pirmo daļu un pārejas noteikumu 5.punktu valsts akciju sabiedrībai "Privatizācijas aģentūra" pārdot valsts sabiedrības ar iero­bežotu atbildību "Latvijas Valsts mērnieks" (vienotais reģistrācijas Nr.40003783960, juridiskā adrese: Mārstaļu iela 19, Rīga, LV-1050) (turpmāk –kapitālsabiedrība) 571 900 pamatkapitāla daļu (vienas kapitāla daļas nomināl­vērtība – 1 lats). Kapitālsabiedrības valstij piederošo pamatkapitāla daļu turētāja (100 procentu apmērā) ir Tieslietu ministrija.

2. Tieslietu ministrijai likumā noteiktajā kārtībā nodot un valsts akciju sabiedrībai "Privatizācijas aģentūra" pārņemt savā turējumā šā rīkojuma 1.punktā minētās pamatkapitāla daļas un sastādīt attiecīgu pieņemšanas un nodošanas aktu.

Ministru prezidents V.Dombrovskis

Tieslietu ministrs,

iekšlietu ministra

pienākumu izpildītājs A.Štokenbergs